
Narva Linnavolikogu 06.03.2008 määruse nr 16 
„Narva linna heakorra eeskiri“ muutmine


Määrus kehtestatakse kohaliku omavalitsuse korralduse seaduse § 22 lõike 1 punkti 361 alusel 


§1. Narva Linnavolikogu 06.03.2008.a määruses nr 16 „Narva linna heakorra eeskiri“ tehakse järgmised muudatused:

1) paragrahvi 2 lõikest 2 jäetakse välja sõnad „lähtudes teeseaduse §52“

2) paragrahvi 4 lõige 1 muudetakse ja sõnastatakse järgmiselt:
„(1) Sõiduteede ja kõnniteede korrashoiu tegemisel tuleb lähtuda tee seisundinõuetest, mis on kehtestatud majandus- ja taristuministri määrusega“;

3) paragrahvi 4 lõige 2 muudetakse ja sõnastatakse järgmiselt:
„(2) Sõiduteedel ja kõnniteedel, mis on linna haldusterritooriumi piirides, on keelatud lume ladestamine hunnikutes kinnistu ehitusjoonest ees pool. Lähtudes tee seisundinõuetest, mis on kehtestatud majandus- ja taristuministri määrusega, sõiduteedel ja kõnniteedel, mis on linna haldusterritooriumi piirides, lumevalli lubatud kõrgus on 70 cm mõõdetuna teekatte pinnast. Lumevall ei tohi piirata jalakäija või liiklusvahendi juhi vaatepiiri“;

4) paragrahvi 4 täiendatakse lõikega 3 järgmises sõnastuses:
„(3) Sõidutee või kõnnitee on lubatud ehitada või laiendada ainult kõvakattega (näiteks asfalt või teekivi, murukivi, betoonplaadid,  betoon), mis ei eralda pori, tolmu ja muud mustust. 

5) paragrahv 41 tunnistatakse kehtetuks.

6) paragrahvi 62 täiendatakse lõikega 10 järgmises sõnastuses:
„(10) Kõikidel kinnistute omanikel, kelle territooriumil on teekate, mis ei vasta käesoleva eeskirja § 4 lõikele 3, tuleb 36 kuu jooksul alates käesoleva määruse jõustumist viia ülalnimetatud teekate vastavusse käesoleva määruse § 4 lõike 3 nõuetega“.


§2. Määrus jõustub 01.01.2017.a. 


Aleksandr Jefimov
Linnavolikogu esimees




Õiend
Narva Linnavolikogu määruse „Narva Linnavolikogu 06.03.2008 määruse nr 16 
„Narva linna heakorra eeskiri“ muutmine“ eelnõu juurde


Eelnõuga muudetakse Narva linna heakorra eeskirja seoses seadustes toimunud muudatustega ning tulenevalt praktikas üles kerkinud probleemidest ja vajadusest täpsustada kehtivaid redaktsioone. 
1. juulil 2015.a jõustus ehitusseadustik (EhS). Seadustik koondab endasse ehitiste ja ehitamise erivaldkonnad. Muuhulgas on EhS-s sätestatud eriosa teede jaoks. Seoses eriosa jõustumisega kaotab kehtivuse teeseadus (TeeS). TeeS normid on edaspidi jaotatud kahe õigusakti – EhSi ja liiklusseaduse (LS) vahel.

Seoses eelpoolnimetatust tuleb Narva linna heakorra eeskiri viia kooskõlla kehtiva seadusandlusega ja sellest tulenevalt muuta järgmised sõnastused:

1. kuna teeseadus on kehtetuks tunnistatud, siis paragrahvi 2 lõikest 2 jäetakse välja sõnad „lähtudes teeseaduse §52“

2. [bookmark: _GoBack]EhS kohaselt eratee on määratlemata õigusmõiste. Eratee regulatsioon ei tulene EhS tee eriosast. Teede avalik-õiguslik reguleerimine on vajalik, et avalikult kasutatavale ja avalikkusele ligipääsetavale erateele kohaldataks ohutusnõudeid.
Kuna EhS tee eriosa ning sellest tulenevad nõuded erateedele ei kohaldu, siis eeskirja § 4 lg-st 1 ja 2 jäetakse välja sõnad „seal hulgas erateedel“. 
Samuti antud lõigete tekstis muudetakse sõna „kommunikatsiooniministri“ sõna „taristuministri“ vastu. 

3. Eeskirja § 4 täiendatakse lõikega 3, mis seab kinnistu omanikule kohustuse sõidutee või kõnnitee ehitamisel või laiendamisel katta tee ainult materjalidega, mis ei eralda pori, tolmu ja muud mustust (näiteks näiteks asfalt või teekivi, murukivi, betoonplaadid,  betoon).
Antud täienduse põhjuseks on laiendatud või ehitatud parklad muruplatsi asemel. Mitmed korteühistud kaevasid oma territooriumil muruplats üles ja katsid killustikuga, mis omakorda eraldab pori ja mustust ja muudab linna ilme ehitusplatsiks. 

4. kuna kehtiv seadusandlus ei nõua enne liikluskorraldusvahendi paigaldusloa taotluse esitamist Maanteeameti pädeva spetsialistiga kooskõlastamist, siis eeskirja paragrahv 41 tuleb tunnistada kehtetuks. 

5. paragrahv 62 täiendatakse lõikega 10 selleks, et kinnistute omanikel oleks piisavalt aega oma territooriumi (teekate)  kordategemiseks kooskõlas heakorra eeskirja nõuetega. 

Määrus jõustub üldises korras, st kolmandal päeval pärast avalikustamist, vastavalt KOKS § 23 lõikes 1 valla- või linnavolikogu määruse kohta sätestatule. 



Natalja Šibalova
Arhitektuuri- ja Linnaplaneerimise Ameti
Direktori kohusetäitja

